Кисеһене күмәкләп өмә ашына йыйылдыҡ. Беҙҙең яҡта бер ҡаҙ түшкәһе самалап өс –дүрт кешегә бүленә. Өлөшләп башын да, тәпейҙәрен дә, бауыр, бөрләтәү кеүек эс –ҡомон да һалдыҡ. Эсәктәрен таҙалап, тәпейҙәренә урап, йүрмә лә эшләнек. Сәйгә бауырһаҡтар, сәк-сәктәр, бәлештәр, ҡоймаҡтар, урамалар, ҡош телен бешерҙек. Самауыр сәйҙәре ҡайнатып, табында л йырлашып-гөрләшеп ултырҙыҡ.